নিম্ন মহাশিরা
নিম্ন মহাশিরা ( IVC) হলো একটি বৃহৎ শিরা যা নিচের এবং মাঝের শরীর থেকে অক্সিজেনবিহীন রক্ত হৃৎপিণ্ডের ডান অলিন্দে নিয়ে যায়। এটি পঞ্চম কটিদেশীয় কশেরুকার লেভেলে ডান এবং বাম সাধারণ ইলিয়াক শিরার একত্রীকরণের মাধ্যমে গঠিত হয়। নিম্ন মহাশিরাটি দুইটি ভেনা ক্যাভার মধ্যে নিম্নতর। ভেনা ক্যাভা হলো দুইটি বৃহৎ শিরা যা দেহের বিভিন্ন অংশ থেকে অক্সিজেনবিহীন রক্ত হৃৎপিণ্ডের ডান অলিন্দে নিয়ে আসে। নিম্ন মহাশিরা শরীরের নীচের অর্ধেক থেকে রক্ত বহন করে এবং উচ্চতর ভেনা ক্যাভা শরীরের উপরের অর্ধেক থেকে রক্ত বহন করে। ভেনা ক্যাভা দুটি একত্রে (এ ছাড়াও আছে করোনারি সাইনাস,যার মাধ্যমে হৃৎপিণ্ড নিজের পেশীতে রক্ত সরবরাহ করে) শিরাস্থ প্রতিরূপ গঠন করে।